**LIETUVOS RESPUBLIKOS FINANSŲ MINISTRAS**



**Į S A K Y M A S**

**DĖL LIETUVOS RESPUBLIKOS FINANSŲ MINISTRAS 2004 M. LAPKRIČIO 22 D. ĮSAKYMO NR. 1K-372 „DĖL PELNO NESIEKIANČIŲ RIBOTOS CIVILINĖS ATSAKOMYBĖS JURIDINIŲ ASMENŲ BUHALTERINĖS APSKAITOS IR FINANSINĖS ATSKAITOMYBĖS SUDARYMO IR PATEIKIMO TAISYKLIŲ PATVIRTINIMO“ PAKEITIMO**

2006 m. balandžio 5 d. Nr. 1K-148

Vilnius

Pakeičiu Pelno nesiekiančių ribotos civilinės atsakomybės juridinių asmenų buhalterinės apskaitos ir finansinės atskaitomybės sudarymo ir pateikimo taisykles, patvirtintas Lietuvos Respublikos finansų ministro 2004 m. lapkričio 22 d. įsakymu Nr. 1K-372 (Žin., 2004, Nr. [171-6342](https://www.e-tar.lt/portal/lt/legalAct/TAR.4BE5F9D8037A)):

1. išdėstau 194 punktą taip:

„194. Veiklos rezultatų ataskaitoje ūkio subjektas parodo visas uždirbtas per ataskaitinį ir praėjusį ataskaitinį laikotarpį pajamas ir sąnaudas, patirtas šias pajamas uždirbant, kompensuotas sąnaudas ir veiklos rezultatus“;

2. 1 priede „Pelno nesiekiančių ribotos civilinės atsakomybės juridinių asmenų pavyzdinis sąskaitų planas ir rekomenduojami jo paaiškinimai“:

2.1. išdėstau 21.1.2 punktą taip:

„21.1.2. registruojant gautino finansavimo sumažėjimą dėl užsienio valiutos kurso pasikeitimo, jeigu bus atsiskaitoma užsienio valiuta, – sumažėjimo suma (K 526);“

2.2. išdėstau 21.2.2 punktą taip:

„21.2.2. registruojant gautino finansavimo padidėjimą dėl užsienio valiutos kurso pasikeitimo, jeigu bus atsiskaitoma užsienio valiuta, – padidėjimo suma (D 626);“

2.3. išdėstau 40.2.2 punktą taip:

„40.2.2. uždarant šią sąskaitą ataskaitinio laikotarpio pabaigoje, – debeto suma (D 350, 64).“;

2.4. išdėstau 44.1 punktą taip:

„44.1. debetuojama (D 64), uždarant šią sąskaitą ataskaitinio laikotarpio pabaigoje (debetuojamos sąskaitos: 641 „Panaudota dotacija“, 642 „Panaudoti tiksliniai įnašai“, 643 „Panaudoti nario mokesčiai“, 644 „Panaudoti kiti finansavimo šaltiniai“), sąskaitų kredito suma (K 350, 64)“.

FINANSŲ MINISTRAS ZIGMANTAS BALČYTIS